"ไป่ตู้" เผยรายได้ไตรมาส 2 พุ่งแตะ 2.63 หมื่นล้านหยวน สูงกว่าคาดการณ์ - FINNOMENA
ไป่ตู้ (Baidu) เสิร์ชเอนจินยักษ์ใหญ่ของจีน เผยรายงานการเงินประจำไตรมาส 2/2562 ระบุว่า บริษัทมีรายได้ 2.63 หมื่นล้านหยวน เพิ่มขึ้น 1% เมื่อเทียบรายปี และสูงกว่าที่นักวิเคราะห์ในตลาดวอลล์สตรีทคาดว่าจะอยู่ที่ 2.58 หมื่นล้านหยวน
20 ส.ค. 2562

ไป่ตู้ (Baidu) เสิร์ชเอนจินยักษ์ใหญ่ของจีน เผยรายงานการเงินประจำไตรมาส 2/2562 ระบุว่า บริษัทมีรายได้ 2.63 หมื่นล้านหยวน เพิ่มขึ้น 1% เมื่อเทียบรายปี และสูงกว่าที่นักวิเคราะห์ในตลาดวอลล์สตรีทคาดว่าจะอยู่ที่ 2.58 หมื่นล้านหยวน
อย่างไรก็ตาม กำไรสุทธิของบริษัทลดลงแตะ 2.4 พันล้านหยวนในไตรมาส 2 ปีนี้ จากระดับ 6.4 พันล้านหยวนในไตรมาส 2 ของปีที่แล้ว
ก่อนหน้านี้ตลาดวอลล์สตรีทได้แสดงความกังวลเกี่ยวกับผลประกอบการรายไตรมาสของไป่ตู้ โดยนักวิเคราะห์บางคนคาดว่า ไป่ตู้อาจไม่สามารถรับมือกับการขยายตัวของตลาดโทรศัพท์มือถือและเผชิญกับการแข่งขันที่ดุเดือดมากขึ้น
สำหรับจำนวนผู้ใช้บริการรายวันของไป่ตู้ในเดือนมิ.ย. อยู่ที่ระดับ 188 ล้านคน เพิ่มขึ้น 27% เมื่อเทียบเป็นรายปี ขณะที่คำค้นหาในแอพไป่ตู้เพิ่มขึ้น 20% เมื่อเทียบเป็นรายปี และจำนวนผู้ใช้งานโปรแกรมอัจฉริยะขนาดเล็กอยู่ที่ระดับ 270 ล้านคน เพิ่มขึ้น 49% เมื่อเทียบเป็นราปี
ที่มา : https://www.ryt9.com/s/iq38/3030336
แท็ก:
แชร์บทความ: